Երևանի գլխավոր` Հանրապետության Հրապարակի հարևանությամբ գտնվող 33-րդ թաղամասի Ֆիրդուսի փողոցը, որտեղ 90-ականներից ի վեր հագուստի շուկա էր գործում, երեկ աղմկոտ էր այլ պատճառով: Վաղ առավոտվանից առանց զգուշացնելու ոստիկանության աշխատակիցներն սկսել են ազատել փողոցը սեղաններից և ծածկերից, որպեսզի նախ վերականգնեն երթևեկությունը: Ցերեկը բնակիչներն ու վաճառականներն փորձել են խոչընդոտել ապամոնտաժմանը, սակայն գիշերը շուկան շարունակեցին քանդել: